— 80 — 



nogen Vridning af Bladstilkene, saa finder en saadan ofte Sted hos 

 de paa Skuddets Over- og Underside siddende Blade ; de herværende 

 Blade er da saaledes drejede, at Pladerne staar lodret, og dette er 

 sket ved en Vridning af Bladstilkene om Længdeaxen, saa at Stil- 

 kenes morfologiske Overside (Bugside) kommer til at vende hen- 

 holdsvis til højre og til venstre. Det nævnte er jo kun et Exempel ; 

 ved andre Grenretninger og Bladstillinger fremkommer de mest 

 forskellige Vridninger og tillige Bøjninger af Bladstilkene, og under- 

 tiden er tillige selve Internodierne vredne skiftevis til højre og 

 venstre, saa at Bladene kommer til at staa i to Rækker paa Flan- 

 kerne af Skuddet (jfr. Fig. 38 a, hvor to Led af et saadant Skud 

 er afbildede). Alle disse Bøjninger og Vridninger af Bladstilke og 

 Internodier har det samme Resultat, nemlig at Bladpladerne stilles 

 mere eller mindre udpræget vertikalt (og ofte tydeligt i Meridian- 

 planet), skønt Midtnerverne i de forskellige Blade baade kan staa 

 vandret, lodret med Spidsen opad eller nedad, eller i det hele taget 

 indtage en hvilkensomhelst Stilling til Horizonten. Heri er der en 

 væsentlig Forskel fra alle de hidtil omtalte Mangrovetræer med 

 enkelte Blade, hvis Bladplader var skraat opadrettede, men dog 

 dannede en (større eller mindre) Vinkel med Vertikalen, en Forskel, 

 der hos Sonneratia ogsaa giver sig til Kende, ved at Bladene baade 

 i det ydre og det indre er isolateralt byggede, medens de hos de 

 hidtil omtalte Arter var dorsiventrale. 



Bladenes Alder. Jeg har for at afgøre Bladenes Alder 

 undersøgt talrige Exemplarer og fundet, at hyppigst er de to yngste 

 Skudgenerationer bladbærende. Undertiden kan endog den 3 -yngste 

 tillige bære Blade, hvorimod i andre Tilfælde alene den yngste 

 Skudgeneration findes at være bladbærende, hvilket sidste ogsaa er 

 almindeligt. Naar de to yngste Skudgenerationer, hvad der er det 

 hyppigste, bærer Blade, er det i Reglen kun de øverste Blade paa 

 næstyngste Skudgeneration, som endnu er tilstede, medens Bladene 

 længere nede paa Skuddet er faldne af eller ialtfald er gulnede og 

 visne. 



Blomsterstandene. 



Blomsterne er her stedse endestillede; enten afslutter de selve 

 Hovedskuddet eller ogsaa korte løvbladbærende Sideskud 1 ) i Ax- 



J ) Disse blomstrende Sideskuds Blade er mindre end Hovedskuddets. 



